Pielikums Nr. 4
  
Tehniskā specifikācija-tehniskā piedāvājuma forma


Iepirkums ietver SIA “Rīgas Austrumu klīniskā universitātes slimnīca” darbu un pakalpojuma pieteikumu apstrādes tiešsaistes sistēmas (turpmāk – Sistēma) nodrošināšanu Pasūtītāja darbiniekiem, kas veic gan iekšējo darbinieku atbalstu un darbu plānošanu, gan ārpakalpojuma sniedzēja atbalstu dažādu Pasūtītāja uzturamo digitālo produktu lietošanā. Tiek paredzēts, ka pieteikumu skaits dienā varētu sasniegt 300 un aktīvo lietotāju skaits ap 150 dienā. 
 
Izvirzītās prasības: 
 
	Tehniskā specifikācija 
	Tirgū pieejams programmprodukts, kas piedāvā līdzvērtīgu funkcionalitāti 
	Pretendenta Tehniskais piedāvājums 

	1. Darbu un pakalpojumu pieteikšanas Sistēma:
· Lietotājiem jābūt iespējai izveidot pieteikumus gan caur pašapkalpošanās portālu gan e-pastu 
· Sistēmā jābūt iespējai pievienot vismaz 30 projektus, ar iespēju katram piešķirot unikālu e-pasta adresi pieteikumu iesniegšanai
· Pieteikumi jāsadala pa tēmām (tipiem), projektiem 
·  Sistēmai jāspēj sekot līdzi pieteikumu izpildei un atbalstīt plānošanu (SLA pārvaldība)
· Sistēmai jānodrošina funkcionalitāte atbalsta pieteikumiem gan ārējiem klientiem, gan organizācijas darbiniekiem.
· Klientu portālā jābūt iespējai pievienot logrīkus ātrākai saziņai.
· Sistēmai jānodrošina anonīma piekļuve klientiem, kuri var iesniegt pieprasījumus, neautentificējoties.
· Ir pieejami efektīvi meklēšanas rīki. 
· Portālam iespējams mainīt dizainu, formatēt tekstu, pievienot logo, pielāgot uzņēmuma vajadzībām. 
· Iespējams uzstādīt paziņojumus un automātiskus e-pastus par pieteikuma virzību dažādiem Sistēmas lietotājiem. 
· Jābūt iespējai veikt pieteikumu importu (piem. no Excel), kā arī iespēja mainīt pieteikuma tipu un statusus esošajam/-jiem pieteikumam/-miem.
· Sistēma ir pieejama un izmantojama kā tiešsaistes risinājums (Data Center).

	2. E-pasta un pakalpojumu pieteikumu integrācija: 

· Visi ziņojumi, kas ienāk uz projekta e-pasta adresi, automātiski tiek pārveidoti par pieteikumiem atbalsta sistēmā 
· Nodrošina iespēju gan pieņemt ienākošos e-pastus, gan atbildēt uz tiem no sistēmas
· Ziņojumus iespējams automātiski pārveidot par uzdevumiem un piešķirt konkrētam lietotājam.

	3. Darbu un atbalsta pieteikumu izsekošana sistēmā: 

· Katram pieteikumam jābūt piešķirtam atbildīgajam darbiniekam (gan automātiski, gan manuāli).
· Sistēmai jānodrošina iespēja noteikt konkrētu izpildes termiņu katram uzdevumam vai pieteikumam (SLA funkcionalitāte).
· Jānodrošina vismaz trīs pamatstatusi pieteikumu virzībai.
· Katram atbalsta pieteikumam iespējams pievienot komentārus. Ir iespējams atzīmēt konkrēto cilvēku, uz kuru tas attiecas. 
· Iespējams nodot uzdevumu citam Sistēmas lietotājam. 
· Katram atbalsta pieteikumam ir pieejama publiskojama saite, kurā redzams atbalsta pieteikuma identifikātors un risināšanas statuss. 
· Iespējams veidot un pielāgot pieteikumu apstrādi latviešu valodā. 

	4. Darbplūsmu veidošana Sistēmā: 
· Iespējams izveidot darbplūsmas pieteikumu risināšanai.
· Darbplūsmas iespējams pielāgot projekta vajadzībām. 

	5. Aizpildāmu formu veidošana: 
· Iespējams izveidot pielāgotu pieteikuma formu, kuru aizpilda klients (lietotājs). 
· Kad forma aizpildīta, tā automātiski tiek pievienota sistēmai kā risināms pieteikums. Sistēma var automātiski kategorizēt pieteikumus atkarībā no formas aizpildīšanas rezultātiem.
· Ir iespējams izvēlēties, vai forma būs pieejama publiski, vai arī tikai noteiktam lietotāju lokam 
· Sistēma nodrošina iespēju veidot aptaujas un anketas. Aptauju rezultātus iespējams redzēt sistēmā, kā arī eksportēt (piemēram, Excel failos)

	6. Darbu un atbalsta pieteikumu pieteikšana un apstrāde:

· Portālu (Service Management) iespējams lietot vismaz 50 lietotājiem, kas ir uzņēmuma darbinieki ar tiesībām apstrādāt atbalsta pieteikumus un neierobežots lietotāju skaits, kas var pieteikt pieteikumu.
· Pieteikumu apstrādes sistēmu (Software) iespējams lietot vismaz 500 lietotājiem, kas ir uzņēmuma darbinieki un ārpakalpojuma sniedzēji.
· Vismaz 5 uzņēmuma darbinieki ir programmas administratori, tiem ir piekļuve visu programmas uzstādījumu mainīšanai un personalizēšanai. 
· Programmā ir iespējams iedalīt vairākas lietotāju lomas: administrators, projekta vadītājs, lietotājs u.c. 
· Katram lietotājam ir iespējams redzēt arī tikai viņam uzdotos atbalsta  un darbu pieteikumus. 

	7. Statistika un analīzes iespējas Sistēmā: 

· Sistēmā ir jābūt iespējai redzēt, cik katram lietotājam ir piešķirti pieteikumi, un kādi ir šo pieteikumu risināšanas laiki. Sniegt detalizētu pārskatu par lietotāju aktivitāti. 
· Sistēma var automātiski ģenerēt brīdinājumus, ja tiek pārsniegti paredzētie risināšanas laiki (SLA mērķi).
· Dažādu pieteikumu izpildes laika analīzes iespējas attēlojot gan grafiski, gan iespēja eksportēt (Excel)

	8. Citas būtiskās sistēmas funkcionalitātes:

· Sistēmai jānodrošina aktīvu pārvaldības iespējas (Asset Managments), (darbinieki, iekārtas, īpašumi.)).
· Sistēmai jānodrošina projektu pārvaldības rīku (Agile metodoloģija).
· Jānodrošina testa vides izveidi.

	9. Atbalsts Sistēmas darbības nodrošināšanā: 

· Pretendents nodrošina tehnisko atbalstu darbā ar Sistēmu savā darba laikā. 
· Gadījumā, ja Sistēma nedarbojas, pretendents uzņemas atbildību un risina situāciju ar sistēmas izstrādātāju. 
· Nodrošināts neierobežots atbalsts 8 stundas (indikatīvi) mēnesī, atbilstoši Pasūtītāja pieprasījumam. 
· Pirms darbu uzsākšanas ar Pasūtītāju jāsaskaņo stundu darbu apjoms.
	
	 

	10. Datu drošība:

· Jānodrošina drošu datu pārvaldību izmantojot Data Centrs risinājumu. 
· Pretendentam nav tiesību izpaust Sistēmā apskatīto atbalsta   un darba pieteikumus. 
	
	 

	11. Periods:
· Pieteikumu pieteikšanas un apstrādes sistēmas abonēšana un uzturēšanas periods – 1 (viens) gads
	
	

	 
	


Iesniedzot šo Tehnisko piedāvājumu, pretendents apliecina, ka Tehniskajā piedāvājumā izvirzītās prasības ir realizējamas pilnā apjomā un cenu piedāvājumā noteiktajās cenās ir iekļautas visas izmaksas, nodokļi (t.sk., iedzīvotāju ienākuma nodoklis, darba devēja un darba ņēmēja valsts sociālās apdrošināšanas obligātās iemaksas), nodevas, kas saistītas ar pakalpojumu nodrošināšanu pilnā apjomā atbilstoši iepirkuma nolikuma un tehniskās specifikācijas prasībām, izņemot pievienotās vērtības nodokli. 
Pretendents:___________________
Pretendenta paraksttiesīgās personas amats, vārds, uzvārds: ___________________
Datums: _______________

